CELEX: 32021D0602
Language: sk
Date: 2021-04-08 00:00:00
Title: Rozhodnutie Rady (EÚ) 2021/602 z 8. apríla 2021 o vymenovaní zástupcu výkonného riaditeľa Europolu

14.4.2021   
               
               
                  SK
               
               
                  Úradný vestník Európskej únie
               
               
                  L 127/42
               
            
         ROZHODNUTIE RADY (EÚ) 2021/602
         z 8. apríla 2021
         o vymenovaní zástupcu výkonného riaditeľa Europolu
         RADA EURÓPSKEJ ÚNIE,
         so zreteľom na nariadenie Európskeho parlamentu a Rady (EÚ) 2016/794 z 11. mája 2016 o Agentúre Európskej únie pre spoluprácu v oblasti presadzovania práva (Europol), ktorým sa nahrádzajú a zrušujú rozhodnutia Rady 2009/371/SVV, 2009/934/SVV, 2009/935/SVV, 2009/936/SVV a 2009/968/SVV (1), a najmä na jeho články 54 a 55,
         konajúc ako orgán s právomocou vymenovať výkonného riaditeľa a zástupcov výkonného riaditeľa Europolu,
         keďže:
         
                     (1)
                  
                  
                     Funkčné obdobie jedného zo súčasných zástupcov výkonného riaditeľa Europolu uplynulo 31. decembra 2020. Je preto potrebné vymenovať nového zástupcu výkonného riaditeľa Europolu.
                  
               
                     (2)
                  
                  
                     Rozhodnutím správnej rady Europolu z 1. mája 2017 sa stanovujú pravidlá výberu, predĺženia funkčného obdobia a odvolania výkonného riaditeľa a zástupcov výkonného riaditeľa Europolu z funkcie.
                  
               
                     (3)
                  
                  
                     Podľa článku 3 ods. 1 písm. b) rozhodnutia správnej rady Europolu z 1. mája 2017 jedno z pracovných miest zástupcu výkonného riaditeľa Europolu sa považuje za uvoľnené od 3. júla 2020. Oznámenie o voľnom pracovnom mieste zástupcu výkonného riaditeľa Europolu bolo uverejnené v Úradnom vestníku Európskej únie4. septembra 2020 (2).
                  
               
                     (4)
                  
                  
                     V súlade s článkom 54 ods. 2 nariadenia (EÚ) 2016/794 zostavila výberová komisia zriadená správnou radou (ďalej len „výberová komisia“) užší zoznam kandidátov. Výberová komisia vypracovala riadne odôvodnenú správu a predložila ju správnej rade 25. novembra 2020.
                  
               
                     (5)
                  
                  
                     Na základe správy výberovej komisie a v súlade s nariadením (EÚ) 2016/794 a rozhodnutím správnej rady z 1. mája 2017 vydala správna rada 10. decembra 2020 odôvodnené stanovisko k vymenovaniu nového zástupcu výkonného riaditeľa Europolu, v ktorom navrhla Rade užší zoznam troch kandidátov vhodných na toto pracovné miesto.
                  
               
                     (6)
                  
                  
                     Rada 25. januára 2021 vybrala za nového zástupcu výkonného riaditeľa Europolu pána Jeana-Philippa LECOUFFA a o svojom výbere informovala výbor pre občianske slobody, spravodlivosť a vnútorné veci Európskeho parlamentu (ďalej len „výbor LIBE“), ktorý je príslušným výborom na účely článku 54 ods. 2 štvrtého pododseku nariadenia (EÚ) 2016/794.
                  
               
                     (7)
                  
                  
                     Pán Jean-Philippe LECOUFFE vystúpil 24. februára 2021 pred výborom LIBE. Výbor LIBE vydal 23. marca 2021 svoje stanovisko v súlade s článkom 54 ods. 2 štvrtým pododsekom nariadenia (EÚ) 2016/794,
                  
               PRIJALA TOTO ROZHODNUTIE:
         
            Článok 1
            Pán Jean-Philippe LECOUFFE sa týmto vymenúva za zástupcu výkonného riaditeľa Europolu na obdobie od 1. mája 2021 do 30. apríla 2025 so zaradením do platovej triedy AD 14.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 8. apríla 2021
            
               
                  Za Radu
               
               
                  predsedníčka
               
               A. P. ZACARIAS
            
         
         
            (1)  Ú. v. EÚ L 135, 24.5.2016, s. 53.
         
            (2)  Ú. v. EÚ C 293 A, 4.9.2020, s. 1.